AAA

EKONOMIJA | 04.12.2018 20:10

"Prva srpska televizija" i Televizija O2 prodate su doskorašnjem vlasniku firme "Kopernikus Technology", Srdjanu Milovanoviću, objavio je večeras Vojvodjanski istraživačko-analitički centar (VOICE).Izvori VOICE-a su kazali da zvanično saopštenje povodom prodaje još nije stiglo ni zaposlenima u kompaniji, ali da se narednih dana očekuje i da se to saopšti javnosti.Po tvrdnjama izvora, promenom vlasništva neće doći do promene uprave televizije.Nezvanično, glavna promena će biti u "dodatnom favorizovanju Srpske napredne stranke", s obzirom na to da je brat Srdjana Milovanovića, novog vlasnika, Zvezdan Milovanović poverenik SNS za Niš.VOICE navodi da je Srdjan Milovanović kao jedan od vlasnika, nedavno "Kopernikus" prodao "Telekomu Srbija".Novinari portala "Raskrikavanje" su tada uvidom u poslovnu dokumentaciju utvrdili da je Srdjan Milovanović svoje poslove u Srbiji godinama vodio sa "ofšor destinacija".Doskorašnji vlasnik Prve televizije bio je Grk Teodoros Kirijaku, vlasnik "Antenna Media Group" iz Atine.Pored "zemaljskih kanala" s nacionalnom frekvencijom, Prve srpske televizije i televizije O2, u sklopu kompanije su i kablovski kanali Prva Plus, Prva Life, Prva World, Prva Kick i Prva Max.